Tallinna Teeninduskool

Tallinna Teeninduskool (lühend Teko) on Tallinnas Lasnamäe linnaosas aadressil Majaka 2 tegutsev kutseõppeasutus.

Koolis õpetatakse kulinaariat, toiduainetöötlust, hotelliteenindust, kaubandust jm.https://web.archive.org/web/20160401040453/http://www.teeninduskool.ee/index.php/kooli-ueldinfo/%C3%B5ppekavad (vaadatud 19.03.2016)

Alates 1. juulist 2024 on Tallinna Teeninduskooli direktor Kristi Tarik. Enne juhtis kooli kaks kümnendit Meeli Kaldma."Tallinna Teeninduskooli hakkas juhtima Kristi Tarik" Õhtuleht, 3. juuli 2024

pisi|260px|Tallinna Teeninduskooli fuajee
Ajalugu
1945. aastal asutati Tallinnas: Tallinna Vabriku-Tehase Õpilaste koolTEKO AJALUGU. Tallinna Vabriku-Tehase Õpilaste Kool 1945-1960, www.teeninduskool.ee ja Eesti NSV Kaubandusministeeriumi ÕppekombinaatTEKO AJALUGU. ENSV Kaubandusministeeriumi Õppekombinaat 1945-1960, www.teeninduskool.ee. Need liideti 1960. aastal ning moodustati Tööstuskool nr 15. 1963. aastal muudeti kooli nimetust, Linnakutsekool nr 15.  Linnakutsekooli nr 15, mis tegutses aadressil Viktor Kingissepa tänav 60, võeti õppima vähemalt 16-aastasi noori koka, kondiitri, müüja ja pagari erialaleNOORED, ASTUGE KUTSEKOOLIDESSE!. LINNA-KUTSEKOOL Nr. 15, Tallinn, V. Kingissepa t. 60, Spordileht, nr. 51, 28 juuni 1965.

Koolis õppisid erialateadmisi: kokad, toidukauba- ja tööstuskaubamüüja (nooremmüüjad), pagarid(leivakombinaatidele), jookide valmistajad, pagar-kondiitrid, pagar-operaatorid, kokad-restoranikokad, kokad-välisturistide teenindamise alal (1983 vastuvõtt), toidu- ja tööstuskaupade kontrolör-kassapidajad, kompvekivalmistajad, kondiitrid, ettekandja-kelnerid, puhvetimüüjad, hotelli- ja turismi(reisi)ametnikud (1994 lõpetas I lend), kokk-kondiitrid, kokk-pagarid, müüjad, dekoraator-kujundajad (vastuvõtt 1984).

1978. aastast oli kutseõppeasutuse nimetus Tehnikakool nr 15 (aadressil juba Liivalaia tänav 18), 1984. aastal Kutsekeskkool nr 15 ja 1991. aastal Tallinna Juhkentali Kaubanduskool. 

1997. aastal liideti Tallinna Juhkentali Kaubanduskool ja (1976. aastal  Majaka tänav 2 hoonetes asutatud Tallinnas venekeelne) Kutsekeskkool nr 24 ning kooli nimeks sai Tallinna Kaubandus- ja Kulinaariakool. Kool tegutses edasi kahes kohas: Majaka tänaval ja Juhkentali tänaval, kooli nimeks sai 1998. aastal Tallinna Majaka Teeninduskool. 2000. aasta algusest tegutseb kool ainult Majaka tänaval.http://www.teeninduskool.ee/kn/TallinnaTeeninduskooliajalugu.pdf (vaadatud 19.03.2016)

Koolis töötab luuletaja Roman Fokin.

Pilte

Viited

Välislingid

Teko koduleht

Kategooria:Tallinna koolid
Kategooria:Eesti kutsekoolid
Kategooria:Lasnamäe linnaosa